CELEX: 31978L0507
Language: mt
Date: 1978-05-19 00:00:00
Title: Id-Direttiva tal-Kummissjoni tad-19 ta’ Mejju 1978 li taddatta għall-progress tekniku d-Direttiva tal-Kunsill 76/114/KEE dwar l-approssimazzjoni tal-liġijiet ta’ l-Istati Membri li jirrigwardaw il-pjanċi u l-iskrizzjonijiet regolamentari għal vetturi bil-mutur u l-karrijiet tagħhom, u l-post fejn jitqiegħdu u l-metodu ta’ kif jitwaħħlu

Avviż Legali Importanti

|

31978L0507

Official Journal L 155 , 13/06/1978 P. 0031 - 0033 Finnish special edition: Chapter 13 Volume 8 P. 0136  Greek special edition: Chapter 13 Volume 7 P. 0120  Swedish special edition: Chapter 13 Volume 8 P. 0136  Spanish special edition: Chapter 13 Volume 8 P. 0186  Portuguese special edition Chapter 13 Volume 8 P. 0186 

		Id-Direttiva tal-Kummissjonitad-19 ta’ Mejju 1978li taddatta għall-progress tekniku d-Direttiva tal-Kunsill 76/114/KEE dwar l-approssimazzjoni tal-liġijiet ta’ l-Istati Membri li jirrigwardaw il-pjanċi u l-iskrizzjonijiet regolamentari għal vetturi bil-mutur u l-karrijiet tagħhom, u l-post fejn jitqiegħdu u l-metodu ta’ kif jitwaħħlu(78/507/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif emendata bl-Att ta’ l-Adeżjoni, u partikolarment l-Artikoli 11, 12 u 13 tagħha,Wara li kkunsidrat id-Direttiva tal-Kunsill 76/114/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri li jirrigwardaw il-pjanċi u l-iskrizzjonijiet regolamentari għal vetturi bil-mutur u l-karrijiet tagħhom, u l-post fejn jitqiegħdu u l-metodu ta’ kif jitwaħħlu [2],Billi l-Organizzazzjoni Internazzjonali għall-Istandardizzazzjoni (ISO) issa adottat żewġ Standards Internazzjonali rrelatati ma’ sistema ta’ klassifikazzjoni mondjali li tippermetti li manifattur ta’ vettura [3], u anke vettura [4] jkunu identifikati; billi huwa għalhekk rakkomandat li din is-sistema ta’ identifikazzjoni tiġi inkorporata fid-Direttiva 76/114/KEE u, fl-istess ħin, li jiġu allineati il-ħtiġiet ta’ l-imsemmija Direttiva ma’ l-istandard ta’ l-ISO rrelatat ma’ l-identifikazzjoni ta’ vettura;Billi d-disposizzjonijiet ta’ din id-Direttiva huma skond l-opinjoni tal-Kumitat għall-Addattazzjoni għal Progress Tekniku tad-Direttivi Mmirati biex jitneħħew l-ostakoli tekniċi fil-kummerċ fis-settur tal-vetturi bil-mutur,ADOTTAT DIN ID-DIRETTIVA:Artikolu 1L-Anness għad-Direttiva 76/114/KEE huwa emendat kif muri fl-Anness għal din id-Direttiva.Artikolu 21. B’effett mill-1 ta’ Ottubru 1978 l-ebda Stat Membru ma jista’, għal raġunijiet relatatai mal-pjanċi u l-iskrizzjonijiet regolamentari u l-post fejn jitqiegħdu u l-metodu ta’ twaħħil tagħhom,,- jirrifjuta fir-rigward ta’ tip ta’ vettura li jagħti l-approvazzzjoni tat-tip tal-KEE, li joħroġ id-dokument imsemmi fl-aħħar inċiż ta’ l- l-Artikolu 10(1) tad-Direttiva 70/156/KEE, jew li jagħti l-approvazzjoni tat-tip nazzjonali, jew- jipprojbixxi id-dħul fis-servizz ta’ vetturi,jekk il-pjanċi u l-iskrizzjonijiet regolamentari u l-post fejn jitqiegħdu u l-metodu ta’ twaħħil tagħhom ta’ dan it-tip ta’ vettura jew ta’ dawn il-vetturi jkunu konformi mad-disposizzjonijiet tad-Direttiva 76/114/KEE kif emendata b’din id-Direttiva.2. B’effett mill-1 t’Ottubru 1981 l-Istati Membri:- ma jistgħux iktar joħorġu d-dokument imsemmi fl-aħħar inċiż ta’ l-Artikolu 10(1) tad-Direttiva 70/156/KEE fir-rigward ta’ tip ta’ vettura li l-pjanċi u l-iskrizzjonijiet regolamentari u l-post fejn jitqiegħdu u l-metodu ta’ twaħħil tagħhom ma jikkonformawx mad-disposizzjonijiet tad-Direttiva 76/114/KEE kif emendata b’din id-Direttiva,- jistgħu jirrifjutaw li jagħtu approvazzjoni tat-tip nazzjonali fir-rigward ta’ tip ta’ vettura li l-pjanċi u l-iskrizzjonijiet regolamentari u l-post fejn jitqiegħdu u l-metodu ta’ twaħħil, ma jikkonformawx mad-Direttiva 76/114/KEE kif emendata minn din id-Direttiva.3. B’effett mill-1 t’Ottubru 1981 l-Istati Membri jistgħu jipprojbixxu d-dħul fis-servizz ta’ vetturi li l- pjanċi u l-iskrizzjonijiet regolamentari u l-post fejn jitqiegħdu u l-metodu ta’ twaħħil tagħhom ma jikkonformawx mad-disposizzjonijiet tad-Direttiva 76/114/KEE kif emendata b’din id-Direttiva.Artikolu 3L-Istati Membri għandhom idaħħlu fis-seħħ dawk id-disposizzjonijiet neċessarji biex jikkonformaw ma’ din id-Direttiva sa mhux aktar tard mill-1 ta’ Ottubru 1978 u għandhom jinfurmaw lill-Kummissjoni minnufih b’dan.Artikolu 4Din id-Direttiva hija indirizzata lill-Istati Membri.Magħmula fi Brussels, fid-19 ta’ Mejju 1978.Għall-KummissjoniEtienne DavignonMembru tal-Kummissjoni[1] ĠU L 42, tat-23.2.1970, p. 1.[2] ĠU L 24, tat-30.1.1976, p. 1.[3] Standard Internazzjonali ISO 3780, ta’ l- 1.2.1976.[4] Standard Internazzjonali ISO 3779, tal- 15.6.1977.--------------------------------------------------ANNESSEmendi għall-Anness tad-Direttiva tal-Kunsill 76/114/KEE tat-18 ta’ Diċembru 1975Punt 2.1.2, il-ħames linja:Il-frażi "DK għal Danimarka", għandha tiġi sostitwita bi "18 għad-Danimarka,".In-nota (1) għandha tiġi sostitwita b’li ġej:"(1) Jekk vettura ma tkunx ingħatat l-approvazzjoni tat-tip tal-KEE u għalhekk ma jkollhiex in-numru ta’ l-approvazzjoni tat-tip tal-KEE, Stat Membru jista’ jitlob li n-numru ta’ l-approvazzjoni tat-tip nazzjonali jkun indikat. Jekk in-numru ta’ l-approvazzjoni tat-tip nazzjonali jkun mitlub li jkun indikat, il-manifattur jista’ jpoġġih jew fuq pjanċa separata mill-pjanċa tal-manifattur jew fuq il-pjanċa tal-manifattur stess."Fil-punti 2.1.4, 2.1.5, 2.1.6, 2.1.7 u 2.1.8:"piż" għandha taqra "massa".Il-punt 3.1 għandu jkun emendat biex jaqra kif ġej:3.1. Għandu jkun immarkat fuq il-pjanċa tal-manifattur, kif ukoll fuq ix-chassis, qafas jew struttura oħra simili.3.1.1. Għandu jkun jikkonsisti fi tliet sezzjonijiet.3.1.1.1. L-ewwel sezzjoni għandha tkun tikkonsisti f’kodiċi assenjata lill-manifattur tal-vettura biex tippermettilu li jkun identifikat. Il-kodiċi għandu jkun fih tliet karattri, ittri jew figuri li għandhom ikunu assenjati mill-awtoritajiet kompetenti tal-pajjiż fejn il-manifattur għandu l-post ewlieni tan-negozju tiegħu, bi ftehim ma’ l-aġenzija internazzjonali li taġixxi taħt l-awtorità ta’ l-Organizzazzjoni Internazzjonali ta’ l-Istandardizzazzjoni (ISO). L-ewwel karattru għandu jistabblixxi żona ġeografika, it-tieni pajjiż f’dik iż-żona ġeografika, u t-tielet manifattur speċifiku.Fejn il-manifattur jipproduċi inqas minn 500 vettura fis-sena, it-tielet karattru għandu jkun dejjem ‘9’. Sabiex tidentifika tali manifatturi, l-awtorità kompetenti msemmija hawn fuq għandha tassenja wkoll it-tielet, ir-raba’ u l-ħames karattri tat-tielet sezzjoni.3.1.1.2. It-tieni sezzjoni għandha tkun komposta minn sitt karattri (ittri jew figuri) li għandhom iservu biex jindikaw il-karatteristiċi ġenerali tal-vettura. Jekk il-manifattur ma jużax wieħed jew iktar minn dawn il-karattri, l-ispazji mhux użati għandhom ikunu mimlija minn karattri alfabetiċi jew numeriċi, ta’ l-għażla tal-manifattur.3.1.1.3. It-tielet sezzjoni, komposta minn tmien karattri, li minnhom l-aħħar erbgħa għandhom ikunu numeriċi, għandhom in konġunzjoni maż-żewġ sezzjonijiet l-oħra jipprovdu indikazzjoni ċara ta’ vettura partikolari. Kull spazju mhux użat għandu jintela b’żero sabiex in-numru totali ta’ karattri meħtieġ ikun jista’ jintlaħaq.3.1.2. Fejn ikun possibbli dan għandu jkun immarkat f’linja waħda.Bħala eċċezzjoni, għal raġunijiet tekniċi, jista’ jkun ukoll immarkat f’żewġ linji. Madankollu, fil-każ ta’ l-aħħar ebda sezzjoni ma tista’ tkun diviża bejn żewġ linji. Il-bidu u t-tmiem ta’ kull linja għandu jkun indikat b’simbolu li la hu numru Għarbi u l-anqas ittra kapitali Rumana, u li ma jkunx jista’ jkun konfuż ma’ xi wieħed minnhom. Din il-kondizzjoni tista’ titwarrab fil-każ li l-pjanċi tal-manifattur fejn in-numru huwa mmarkat fuq naħa waħda biss. Huwa wkoll permissibbli li tqiegħed tali simbolu bejn it-tliet sezzjonijiet fuq linja waħda (3.1.1).M’għandu jkun hemm ebda spazju bejn il-karattri.--------------------------------------------------